Það var gleði í MS þegar haldið var upp á 50 ára afmæli skólans . Formleg dagskrá var í Holti , matsal skólans og þar ávörpuðu okkur þær Lilja Dögg Alfreðsdóttir mennta - og menningarmálaráðherra og Katrín Jakobsdóttir forsætisráðherra og fóru þær báðar á kostum . Lilja Dögg beindi orðum sínum til nemenda og hvatti þá til þess að nýta tækifærin , leita að ástríðu sinni og takast á við það sem þeim þætti skemmtilegt . Katrín , sem er fyrrum nemandi við MS og ármaður skólans rifjaði meðal annars upp menntaskólaárin , svarthvítar myndir , samfélagsmiðla og snúrusíma . Auk þeirra hélt rektor skólans ávarp og fulltrúar 30 ára og 40 ára stúdenta færðu skólanum veglegar gjafir sem við erum afskaplega þakklát fyrir . Þóra Fríða Sæmundsdóttir og Signý Sæmundsdóttir glöddu gesti með tónlist . Við lok athafnar var gestum boðið að þyggja veitingar og að ganga um skólann . Kærar þakkir til allra sem glöddust með okkur á þessum degi og þá þökkum við góðar kveðjur og þann hlýhug sem okkur hefur verið sýndur .